cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.1383
title: ความน่าเชื่อถือต่ออินฟลูเอนเซอร์ การเปิดรับสื่อ และแนวโน้มการตัดสินใจซื้อผลิตภัณฑ์ด้านการศึกษา

description: การวิจัยครั้งนี้มีวัตถุประสงค์ 1) เพื่อศึกษาความน่าเชื่อถือต่ออินฟลูเอนเซอร์ การเปิดรับสื่อสังคมของอินฟลูเอนเซอร์ด้านผลิตภัณฑ์การศึกษา และแนวโน้มการตัดสินใจซื้อผลิตภัณฑ์ด้านการศึกษาของกลุ่มนักเรียนและนักศึกษา 2) เพื่อศึกษาความสัมพันธ์ระหว่างความน่าเชื่อถือต่ออินฟลูเอนเซอร์กับการเปิดรับสื่อสังคมของอินฟลูเอนเซอร์ด้านผลิตภัณฑ์การศึกษาของกลุ่มนักเรียนและนักศึกษา 3) เพื่อศึกษาความสัมพันธ์ระหว่างความน่าเชื่อถือต่ออินฟลูเอนเซอร์กับแนวโน้มการตัดสินใจซื้อผลิตภัณฑ์ด้านการศึกษาของกลุ่มนักเรียนและนักศึกษา ในรูปแบบการวิจัยเชิงสำรวจ กลุ่มตัวอย่างเป็นนักเรียน นักศึกษา ที่มีอายุ 15-25 ปี และมีประสบการณ์ในการตัดสินใจซื้อผลิตภัณฑ์ด้านการศึกษา ที่มีการทำการตลาดโดยใช้อินฟลูเอนเซอร์ในการสื่อสารผ่านช่องทางโซเชียลมีเดีย จำนวน 300 คน ใช้การเลือกกลุ่มตัวอย่างแบบอาสาสมัคร และใช้แบบสอบถามในการเก็บรวบรวมข้อมูล สถิติที่ใช้ในการวิเคราะห์ข้อมูลได้แก่ ร้อยละ ค่าเฉลี่ย ส่วนเบี่ยงเบนมาตรฐาน และการวิเคราะห์ค่าสัมประสิทธิ์สหสัมพันธ์ สรุปผลการวิจัยครั้งนี้ พบว่า ส่วนใหญ่เคยเรียนพิเศษในสถาบันกวดวิชา เปิดรับสื่อผลิตภัณฑ์ด้านการศึกษาในระดับบ่อย ระยะเวลาในการเปิดรับสื่อ 15 – 30 นาที เปิดรับช่วงเวลา 20.01 น. เป็นต้นไป ช่องทางในการติดตามอินฟลูเอนเซอร์ส่วนใหญ่ผ่านช่องทาง YouTube (30.7) และกลุ่มตัวอย่างมีความน่าเชื่อถือต่ออินฟลูเอนเซอร์ในผลิตภัณฑ์ด้านการศึกษาอยู่ในระดับมาก (4.03) ผลการทดสอบสมมติฐาน พบว่า ความน่าเชื่อถือต่ออินฟลูเอนเซอร์ทั้ง 5 ปัจจัย ได้แก่ ความเชี่ยวชาญ ความน่าไว้วางใจ ความน่าดึงดูดใจ ความน่าเคารพ และความเหมือนกันกับกลุ่มเป้าหมาย ไม่มีความสัมพันธ์กับการเปิดรับสื่อทางช่องทางโซเชียลมีเดีย ในส่วนของแนวโน้มการตัดสินใจซื้อ ถ้าอินฟลูเอนเซอร์มีความน่าเชื่อถือสูง จะทำให้มีแนวโน้มในการตัดสินใจซื้อผลิตภัณฑ์ด้านการศึกษาสูง และความน่าเชื่อถือต่ออินฟลูเอนเซอร์มีความสัมพันธ์กับแนวโน้มการตัดสินใจซื้อผลิตภัณฑ์ด้านการศึกษา (r= 0.418)
DOI: 10.5281/zenodo.7625136
title: Dataset for the "a parameterization for cloud organization and propagation by  evaporation-driven cold pools edges"

description: When the negatively buoyant air in the cloud downdrafts reaches the surface, it spreads out horizontally, producing cold pools. A cold pool can trigger new convective cells. However, when combined with the ambient vertical wind shear, it can also connect and upscale them into large mesoscale convective systems (MCS). Given the broad spectrum of scales of the atmospheric phenomenon involving the interaction between cold pools and the MCS, a parameterization was designed here. Then, it is coupled with a classical convection parameterization to be applied in an atmospheric model with an insufficient spatial resolution to explicitly resolve convection and the sub-cloud layer. A new scalar quantity related to the deficit of moist static energy detrained by the downdrafts mass flux is proposed. This quantity is subject to grid-scale advection, mixing, and a sink term representing dissipation processes. The model is then applied to simulate moist convection development over a large portion of tropical land in the Amazon Basin in a wet and dry-to-wet 10-days period. Our results show that the cold pool edge parameterization improves the organization, longevity, propagation, and severity of simulated MCS over the Amazon and other different continental areas.
 
description: ----
DOI: 10.14457/tu.the.2022.1384
title: การเปิดรับ Facebook ภายใต้ชื่อ GSB society และภาพลักษณ์ของธนาคารออมสินของกลุ่ม generation Y

description: การวิจัยนี้มีวัตถุประสงค์เพื่อศึกษาการเปิดรับ/ติดตาม Facebook ภายใต้ชื่อ GSB Society และการรับรู้ภาพลักษณ์ ของธนาคารออมสิน ของกลุ่ม Generation Y เป็นการวิจัยเชิงสำรวจ (Survey Research) โดยใช้แบบสอบถามออนไลน์ (Online Questionnaire) เป็นเครื่องมือในการเก็บรวบรวมข้อมูล จากกลุ่มวัยทำงานอายุ 26-43 ปี (Generation Y เกิดปีพ.ศ.2523-2540) ที่ใช้บริการของธนาคารออมสิน และมีการเปิดรับ/ติดตาม Facebook ภายใต้ชื่อ GSB Society ของธนาคารออมสิน จำนวน 300 คน ผลการศึกษาพบว่า กลุ่มตัวอย่างส่วนใหญ่ เป็นเพศหญิง การศึกษาระดับปริญญาตรีหรือเทียบเท่า รายได้ส่วนตัวต่อเดือน 50,001 บาทขึ้นไป มีความถี่ในการเปิดรับ/ติดตาม เฉลี่ยอยู่ที่ 2 วัน/สัปดาห์ ประเด็นข่าวสารที่เปิดรับบ่อยที่สุดคือ ด้านผลิตภัณฑ์และบริการ และมีการรับรู้ภาพลักษณ์ด้านชื่อเสียงของธนาคารมากที่สุด ทั้งยังพบว่า กลุ่ม Generation Y ที่มีระดับการศึกษา และรายได้ส่วนตัวต่อเดือนที่แตกต่างกัน มีความถี่ในการเปิดรับ/ติดตาม Facebook แตกต่างกัน โดยกลุ่มที่มีระดับการศึกษาสูงกว่าปริญญาตรี มีความถี่ในการเปิดรับ/ติดตาม มากกว่ากลุ่มที่มีการศึกษาระดับปริญญาตรีหรือเทียบเท่า และรายได้ส่วนตัวต่อเดือน 40,001 – 50,000 บาท มีความถี่ในการเปิดรับ Facebook มากกว่ากลุ่มที่มีรายได้ส่วนตัวต่อเดือน 20,001 – 30,000 บาท อีกทั้งยังพบว่า การเปิดรับ/ติดตาม Facebook มีความสัมพันธ์ทางบวกกับการรับรู้ภาพลักษณ์ของธนาคารออมสินทุกด้านไม่ว่าจะเป็น ด้านชื่อเสียง ด้านผลิตภัณฑ์และบริการ ด้านความรับผิดชอบต่อสังคม (CSR) และด้านสิ่งแวดล้อม โดยความถี่ในการเปิดรับ/ติดตาม Facebook มีความสัมพันธ์ทางบวกกับการรับรู้ภาพลักษณ์ของธนาคารออมสินในด้านสิ่งแวดล้อมมากที่สุด และความบ่อยครั้งในการเปิดรับ/ติดตามข่าวสารประเด็นต่าง ๆ ของธนาคาร มีความสัมพันธ์ทางบวกกับการรับรู้ภาพลักษณ์ด้านชื่อเสียงของธนาคารมากที่สุด
DOI: 10.14457/tu.the.2022.1385
title: ความสัมพันธ์ระหว่างการเปิดรับสื่อออนไลน์ของธนาคารแห่งประเทศไทยกับความตระหนักเกี่ยวกับภัยทางการเงินของผู้บริโภค

description: การวิจัยนี้มีวัตถุประสงค์เพื่อศึกษาการเปิดรับสื่อออนไลน์ของธนาคารแห่งประเทศไทยในเรื่องภัยทางการเงิน และความตระหนักเกี่ยวกับภัยทางการเงินของผู้บริโภค เพื่อศึกษาเปรียบเทียบความแตกต่างระหว่างลักษณะทางประชากรกับการเปิดรับสื่อออนไลน์ของธนาคารแห่งประเทศไทยในเรื่องภัยทางการเงินของผู้บริโภค และเพื่อศึกษาความสัมพันธ์ระหว่างการเปิดรับสื่อออนไลน์ของธนาคารแห่งประเทศไทยกับความตระหนักเกี่ยวกับภัยทางการเงินของผู้บริโภค การวิจัยนี้ใช้การวิจัยเชิงสำรวจ ประชากร คือ ผู้บริโภคที่มีอายุ 18 ปีขึ้นไป ขนาดตัวอย่าง 300 คน ใช้การเลือกตัวอย่างแบบอาสาสมัคร และใช้แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์ในช่วงวันที่ 1-30 มิถุนายน 2566 และวิเคราะห์ข้อมูลด้วยสถิติเชิงพรรณนาและสถิติเชิงอนุมาน ผลการวิจัย พบว่า โดยเฉลี่ยกลุ่มตัวอย่างมีการเปิดรับสื่อออนไลน์ของธนาคารแห่งประเทศไทยในเรื่องภัยทางการเงินระดับปานกลาง โดยสื่อออนไลน์ที่กลุ่มตัวอย่างเปิดรับสูงที่สุด คือ Facebook รองลงมา คือ Website, Line official, Instagram, YouTube, Twitter และ TikTok ตามลำดับ โดยกลุ่มตัวอย่างส่วนใหญ่มีระยะเวลาในการเปิดรับสื่อออนไลน์ของธนาคารแห่งประเทศไทยในเรื่องภัยทางการเงินต่ำกว่า 5 นาทีต่อครั้ง นอกจากนั้น ยังพบว่า โดยเฉลี่ยกลุ่มตัวอย่างตระหนักเกี่ยวกับภัยทางการเงินในระดับมากที่สุด โดยรูปแบบภัยทางการเงินที่กลุ่มตัวอย่างตระหนักสูงที่สุด คือ กลโกงหลอกล่อเหยื่อให้หลงเชื่อ รองลงมา คือ กลโกงออนไลน์อื่นๆ กลโกงทางโทรศัพท์ กลโกงธุรกิจการเงินนอกระบบ กลโกงธนาคารออนไลน์ และกลโกงบัตรอิเล็กทรอนิกส์ ตามลำดับ ผลการทดสอบสมมติฐาน พบว่า ผู้บริโภคที่มีอายุ ระดับการศึกษาสูงสุด และรายได้ส่วนตัวต่อเดือนที่แตกต่างกัน จะมีการเปิดรับสื่อออนไลน์ของธนาคารแห่งประเทศไทยในเรื่องภัยทางการเงินไม่แตกต่างกันอย่างมีนัยสำคัญ อย่างไรก็ตามการเปิดรับสื่อออนไลน์ของธนาคารแห่งประเทศไทยในเรื่องภัยทางการเงินมีความสัมพันธ์ทางบวกกับความตระหนักเกี่ยวกับภัยทางเงินในรูปแบบกลโกงบัตรอิเล็กทรอนิกส์ และกลโกงธนาคารออนไลน์อย่างมีนัยสำคัญ
DOI: 10.14457/tu.the.2022.1386
title: การเปิดรับสื่อ ทัศนคติ พฤติกรรม และแนวโน้มพฤติกรรมการเลือกใช้แอปพลิเคชันพอยท์เอกซ์ (PointX) ของกลุ่มลูกค้าธนาคารไทยพาณิชย์

description: การวิจัยครั้งนี้มีวัตถุประสงค์เพื่อศึกษาการเปิดรับสื่อ ทัศนคติ พฤติกรรม และแนวโน้มพฤติกรรมการเลือกใช้แอปพลิเคชันพอยท์เอกซ์ (PointX) ของกลุ่มลูกค้าธนาคารไทยพาณิชย์ เป็นการวิจัยเชิงสำรวจ (Survey Research) โดยเลือกศึกษากลุ่มลูกค้าธนาคารไทยพาณิชย์ ที่มีอายุระหว่าง 20-70 ปี และมีการใช้บริการแอปพลิเคชันพอยท์เอกซ์ (PointX) จำนวน 300 คน จากผลการศึกษาพบว่า กลุ่มตัวอย่างส่วนใหญ่เป็นเพศหญิง มีอายุระหว่าง 24-34 ปี การศึกษาระดับปริญญาตรี อาชีพพนักงานบริษัทเอกชน/องค์กรมหาชน/องค์กรอิสระตาม และมีรายได้ส่วนตัวต่อเดือนที่ 45,001 บาทขึ้นไปมีการเปิดรับข่าวสารเกี่ยวกับแอปพลิเคชันพอยท์เอกซ์ (PointX) มีความสัมพันธ์ทางบวกกับทัศนคติที่มีต่อแอปพลิเคชันพอยท์เอกซ์ (PointX) ทุกด้าน โดยกลุ่มลูกค้าธนาคารไทยพาณิชย์มีการเปิดรับข้อมูลข่าวสารผ่านสื่อออฟไลน์ประเภทสื่อประชาสัมพันธ์ภายในสาขา/สำนักงานธนาคารไทยพาณิชย์ ระดับบ่อยครั้งที่สุด และเมื่อศึกษาพบว่าทัศนคติที่ต่อแอปพลิเคชันพอยท์เอกซ์ (PointX) มีความสัมพันธ์ทางบวกต่อพฤติกรรมการใช้แอปพลิเคชันพอยท์เอกซ์ (PointX) ของกลุ่มลูกค้าธนาคารไทยพาณิชย์ ไม่ว่าจะเป็นด้านผลิตภัณฑ์ ด้านการส่งเสริมการตลาด ด้านราคา และด้านช่องทางการจัดจำหน่ายอีกทั้งพบว่าทัศนคติมีความสัมพันธ์กับแนวโน้มพฤติกรรมการเลือกใช้แอปพลิเคชันพอยท์เอกซ์ (PointX) ของกลุ่มลูกค้าธนาคารไทยพาณิชย์ โดยสัมพันธ์สูงสุด คือ ด้านการส่งเสริมทางการตลาด รองลงมา ด้านผลิตภัณฑ์ ด้านราคา ด้านช่องทางการจัดจำหน่าย
DOI: 10.5281/zenodo.10066550
title: APIBench: A Benchmark Dataset for Evaluating API Recommendation Approaches in Python and Java

description: APIBench is the benchmark dataset APIBench released in the paper "Revisiting, Benchmarking and Exploring APIRecommendation: How Far Are We?". 


APIBench contains two sub-dataset for evaluating the performance of query-based and code-based API recommendation approaches, namely APIBench-Q and APIBench-C. Each sub-dataset has a Java version and a Python version.


APIBench-Q contains 4,309 Python queries and 6,563 Java queries collected from Stack Overflow posts generated from Aug 2008 to Feb 2021 and tutorial websites Geeks4Geeks, Java2s, and Kode Java in April 2021.


APIBench-C contains 2,361 Python projects and 1,477 Java projects mined from GitHub in April 2021.


Please read the README.md file for detailed information about the benchmark.


The evaluation results of existing API recommendation approaches can be found in this GitHub repository.
DOI: 10.5281/zenodo.5797296
title: APIBench: A Benchmark Dataset for Evaluating API Recommendation Approaches in Python and Java

description: APIBench is the benchmark dataset APIBench released in the paper "Revisiting, Benchmarking and Exploring APIRecommendation: How Far Are We?". 


APIBench contains two sub-dataset for evaluating the performance of query-based and code-based API recommendation approaches, namely APIBench-Q and APIBench-C. Each sub-dataset has a Java version and a Python version.


APIBench-Q contains 4,309 Python queries and 6,563 Java queries collected from Stack Overflow posts generated from Aug 2008 to Feb 2021 and tutorial websites Geeks4Geeks, Java2s, and Kode Java in April 2021.


APIBench-C contains 2,361 Python projects and 1,477 Java projects mined from GitHub in April 2021.


Please read the README.md file for detailed information about the benchmark.


The evaluation results of existing API recommendation approaches can be found in this GitHub repository.
DOI: 10.5281/zenodo.5797297
title: APIBench: A Benchmark Dataset for Evaluating API Recommendation Approaches in Python and Java

description: APIBench is the benchmark dataset APIBench released in the paper "<em>Revisiting, Benchmarking and Exploring APIRecommendation: How Far Are We?</em>". APIBench contains two sub-dataset for evaluating the performance of query-based and code-based API recommendation approaches, namely APIBench-Q and APIBench-C. Each sub-dataset has a Java version and a Python version. APIBench-Q contains 4,309 Python queries and 6,563 Java queries collected from Stack Overflow posts generated from Aug 2008 to Feb 2021 and tutorial websites Geeks4Geeks, Java2s, and Kode Java in April 2021. APIBench-C contains 2,361 Python projects and 1,477 Java projects mined from GitHub in April 2021. Please read the <strong>README.md</strong> file for detailed information about the benchmark. The evaluation results of existing API recommendation approaches can be found in this GitHub repository.
DOI: 10.14457/tu.the.2022.1387
title: พฤติกรรมการเปิดรับสื่อและการตอบสนองของผู้บริโภค ต่อ pet influencer ใน TikTok

description: การวิจัยนี้มีวัตถุประสงค์เพื่อศึกษาพฤติกรรมการเปิดรับสื่อและการตอบสนองของผู้บริโภคต่อ Pet Influencer ใน TikTok และเพื่อศึกษาความแตกต่างระหว่างภูมิหลังกับพฤติกรรมการเปิดรับสื่อของผู้บริโภคต่อ Pet Influencer ใน TikTok รวมทั้งเพื่อศึกษาความสัมพันธ์ระหว่างพฤติกรรมการเปิดรับสื่อกับการตอบสนองของผู้บริโภคต่อ Pet Influencer ใน TikTok การวิจัยนี้ใช้การวิจัยเชิงสำรวจ ประชากร คือ ผู้บริโภคที่มีอายุ 18-44 ปี ขนาดตัวอย่าง 400 คน ใช้การเลือกตัวอย่างแบบอาสาสมัคร และใช้แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์ในช่วงวันที่ 1-30 มิถุนายน 2566 และวิเคราะห์ข้อมูลด้วยสถิติเชิงพรรณนาและสถิติเชิงอนุมาน ผลการวิจัย พบว่า โดยเฉลี่ยกลุ่มตัวอย่างมีความบ่อยครั้งในการเปิดรับสื่อของ Pet Influencer ใน TikTok ในระดับน้อย โดยมีความบ่อยครั้งในการเปิดรับสื่อของ Pet Influencer ใน TikTok ประเภทสุนัขสูงกว่าแมว และพบว่า โดยเฉลี่ยกลุ่มตัวอย่างมีระยะเวลาในการเปิดรับสื่อของ Pet Influencer ใน TikTok ในระดับน้อย โดยมีระยะเวลาในการเปิดรับสื่อของ Pet Influencer ใน TikTok ประเภทสุนัขสูงกว่าแมว เช่นกัน ส่วนการตอบสนองต่อ Pet Influencer ใน TikTok พบว่า โดยเฉลี่ยกลุ่มตัวอย่างตอบสนองในระดับปานกลาง โดยตอบสนองในด้านการรับรู้สูงที่สุด รองลงมา คือ ด้านความดึงดูดใจ ด้านการสอบถาม ด้านการซื้อ และด้านการแนะนำหรือบอกต่อ ตามลำดับ ผลการทดสอบสมมติฐาน พบว่า ภูมิหลังด้านอายุ และรายได้ส่วนตัวสามารถอธิบายความบ่อยครั้งในการเปิดรับสื่อของผู้บริโภคต่อ Pet Influencer ใน TikTok ประเภทแมวได้อย่างมีนัยสำคัญ แต่ภูมิหลังด้านอายุ และรายได้ส่วนตัวไม่สามารถอธิบายความบ่อยครั้งในการเปิดรับสื่อของผู้บริโภคต่อ Pet Influencer ใน TikTok ประเภทสุนัขได้อย่างมีนัยสำคัญ และภูมิหลังด้านการมีสัตว์เลี้ยงในครอบครองไม่สามารถอธิบายความบ่อยครั้งในการเปิดรับสื่อของผู้บริโภคต่อ Pet Influencer ใน TikTok ทั้งประเภทแมวและสุนัขได้อย่างมีนัยสำคัญ นอกจากนั้นยังพบว่า พบว่า ภูมิหลังด้านอายุ และการมีสัตว์เลี้ยงในครอบครองสามารถอธิบายระยะเวลาในการเปิดรับสื่อของผู้บริโภคต่อ Pet Influencer ใน TikTok ประเภทสุนัขได้อย่างมีนัยสำคัญ แต่ภูมิหลังด้านอายุ และการมีสัตว์เลี้ยงในครอบครองไม่สามารถอธิบายระยะเวลาในการเปิดรับสื่อของผู้บริโภคต่อ Pet Influencer ใน TikTok ประเภทแมวได้อย่างมีนัยสำคัญ และภูมิหลังด้านรายได้ส่วนตัวไม่สามารถอธิบายระยะเวลาในการเปิดรับสื่อของผู้บริโภคต่อ Pet Influencer ใน TikTok ทั้งประเภทแมวและสุนัขได้อย่างมีนัยสำคัญ ความบ่อยครั้งและระยะเวลาในการเปิดรับสื่อของ Pet Influencer ใน TikTok ทั้งประเภทแมวและสุนัขมีความสัมพันธ์ทางบวกกับการตอบสนองต่อ Pet Influencer ใน TikTok ของผู้บริโภคอย่างมีนัยสำคัญ
DOI: 10.14457/tu.the.2022.1388
title: การเปิดรับข้อมูลข่าวสารผ่าน Facebook กับการรับรู้ภาพลักษณ์ กระทรวงการอุดมศึกษา วิทยาศาสตร์ วิจัยและนวัตกรรม ของผู้ติดตาม

description: การวิจัยนี้มีวัตถุประสงค์เพื่อศึกษาการเปิดรับข้อมูลข่าวสารผ่าน Facebook และการรับรู้ภาพลักษณ์ อว. ของผู้ติดตาม เพื่อศึกษาความแตกต่างระหว่างภูมิหลังกับการเปิดรับข้อมูลข่าวสารผ่าน Facebook อว. ของผู้ติดตาม และเพื่อศึกษาความสัมพันธ์ระหว่างการเปิดรับข้อมูลข่าวสารผ่าน Facebook กับการรับรู้ภาพลักษณ์ อว. ของผู้ติดตาม การวิจัยนี้ใช้การวิจัยเชิงสำรวจ ประชากร คือ ผู้ติดตามเพจ Facebook “กระทรวงการ อุดมศึกษา วิทยาศาสตร์ วิจัยและนวัตกรรม” ขนาดตัวอย่าง 300 คน ใช้การเลือกตัวอย่างแบบอาสาสมัคร และใช้แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์ในช่วงเดือนมิถุนายน 2566 และวิเคราะห์ข้อมูลด้วยสถิติเชิงพรรณนาและสถิติเชิงอนุมาน ผลการวิจัย พบว่า โดยเฉลี่ยกลุ่มตัวอย่างเปิดรับข้อมูลข่าวสารผ่าน Facebook อว. ในระดับมาก โดยประเด็นข่าวสารที่กลุ่มตัวอย่างเปิดรับสูงที่สุด คือ การปฏิบัติภารกิจของผู้บริหาร อว. รองลงมา คือ กิจกรรมของ อว. และทุนของ อว. ตามลาดับ นอกจากน้ัน ยังพบว่า โดยเฉลี่ยกลุ่มตัวอย่างรับรู้ภาพลักษณ์ อว. ในระดับมาก โดยรับรู้ภาพลักษณ์ด้านการบริหารจัดการสูงที่สุด รองลงมา คือ ด้านความรับผิดชอบต่อสังคม และด้านการบริการ ตามลำดับ ผลการทดสอบสมมติฐาน พบว่า การเปิดรับข้อมูลข่าวสารผ่าน Facebook อว. มีความสัมพันธ์เชิงบวกกับการรับรู้ภาพลักษณ์ อว. อย่างมีนัยสำคัญ หรือผู้ติดตามที่เปิดรับข้อมูลข่าวสารผ่าน Facebook อว. มาก จะมีการรับรู้ภาพลักษณ์ อว. ดีกว่าผู้ติดตามที่เปิดรับข้อมูลข่าวสารผ่าน Facebook อว. น้อย โดยประเด็นข่าวสารที่มีขนาดความสัมพันธ์สูงที่สุด คือ การปฏิบัติภารกิจ ของผู้บริหาร อว. รองลงมา คือ กิจกรรมของ อว. และด้านทุนของ อว. ตามลาดับ
DOI: 10.14457/tu.the.2022.1389
title: แนวทางการพัฒนากิจกรรมรู้เท่าทันสื่อสังคมออนไลน์ สำหรับ generation Z ของศูนย์ต่อต้านข่าวปลอม

description: การวิจัยนี้มีวัตถุประสงค์เพื่อศึกษาเนื้อหาความรู้และความคิดเห็นจากกลุ่ม Generation Z ที่เข้าร่วมกิจกรรมรู้เท่าทันสื่อสังคมออนไลน์ของศูนย์ต่อต้านข่าวปลอม รวมทั้งเพื่อศึกษาข้อเสนอแนะจากผู้บริหารและผู้ปฏิบัติงานเชิงนโยบายของศูนย์ต่อต้านข่าวปลอมในการพัฒนากิจกรรมการรูเท่าทันสื่อสังคมออนไลน์ เป็นการวิจัยเชิงคุณภาพ ดำเนินการเก็บรวบรวมข้อมูลในระหว่างวันที่ 12 – 30 มิถุนายน 2566 โดยใช้วิธีการสัมภาษณ์เชิงลึก การวิเคราะห์จากเอกสาร และการสังเกตการณ์ โดยมีกลุ่มเป้าหมาย จำนวน 2 กลุ่ม คือ กลุ่ม Generation Z ที่เข้าร่วมกิจกรรมการรู้เท่าทันสื่อ จากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร จำนวน 3 คน โรงเรียนกัลยาณีศรีธรรมราช จำนวน 3 คน และผู้บริหาร ผู้ปฏิบัติงานของศูนย์ต่อต้านข่าวปลอม จำนวน 3 คน รวมทั้งสิ้นจำนวน 9 คน ผลการวิจัยพบว่า กลุ่ม Generation Z ได้รับเนื้อหาความรู้จากกิจกรรม ซึ่งเป็นการผสมผสานความรู้การเท่าทันสื่อกับทักษะการใช้สื่อสังคมออนไลน์ในชีวิตประจำวัน แบ่งเป็น 3 รูปแบบ ได้แก่ เนื้อหาที่เกี่ยวข้องกับข่าวปลอม เนื้อหาเกี่ยวกับทักษะการรู้เท่าทันสื่อ และเนื้อหาการประยุกต์ใช้ความรู้ผ่านกรณีศึกษา ในส่วนของความคิดเห็นจากกลุ่ม Generation Z ที่เข้าร่วมกิจกรรม พบว่า กลุ่มเป้าหมายสามารถใช้สื่อในเชิงสร้างสรรค์และเข้ามาเป็นกลไกในการขับเคลื่อนสังคมด้วยการเป็นเยาวชนผู้ใช้สื่อในฐานะพลเมืองดิจิทัลของชุมชนที่มีความพร้อมในการนำทักษะรู้เท่าทันสื่อมาขยายผลให้กับครอบครัว โรงเรียน และสังคม โดยเฉพาะกลุ่มผู้สูงอายุ รวมถึงข้อเสนอแนะจากผู้บริหารและผู้ปฏิบัติงานเชิงนโยบายในการพัฒนากิจกรรม พบว่า ศูนย์ต่อต้านข่าวปลอมพร้อมสร้างภาคีเครือข่ายสำหรับการจัดกิจกรรมรู้เท่าทันสื่อเพื่อต่อยอดองค์ความรู้อย่างรอบด้าน โดยผลักดันให้เยาวชนเข้ามามีส่วนร่วมกับภาครัฐในการบริหารจัดการแก้ไขปัญหาข่าวปลอมอย่างมีประสิทธิภาพ
DOI: 10.14457/tu.the.2022.1390
title: การเปิดรับเครื่องมือสื่อสารการตลาด และกระบวนการตัดสินใจซื้อสินค้าและบริการด้วยบัตรเครดิต

description: การวิจัยนี้มีวัตถุประสงค์เพื่อศึกษาการเปิดรับเครื่องมือการสื่อสารการตลาด พฤติกรรมการใช้บัตรเครดิต และกระบวนการตัดสินใจซื้อสินค้าและบริการด้วยบัตรเครดิตของเจเนอเรชันต่าง ๆ โดยการวิจัยนี้ใช้การวิจัยเชิงปริมาณ (Quantitative Research) ด้วยวิธีการเชิงสำรวจ (Survey Research) กลุ่มตัวอย่างคือ ผู้ที่มีบัตรเครดิตในครอบครอง และมีการใช้บัตรเครดิตจ่ายสินค้าและบริการภายใน 3 เดือนที่ผ่านมา ทั้งชาย - หญิง ในช่วงอายุ 20 ปี ขึ้นไป จำนวน 300 คน และวิเคราะห์ข้อมูลด้วยสถิติเชิงพรรณนาและสถิติอนุมาน โดยสถิติที่ใช้ในการวิเคราะห์ผลได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน และค่าสัมประสิทธิ์สหสัมพันธ์ในการวิเคราะห์ข้อมูล ผลการวิจัยพบว่า กลุ่มตัวอย่างส่วนใหญ่เป็นเพศหญิง เจเนอเรชัน Y (อายุ 27-43 ปี) การศึกษาระดับปริญญาตรีหรือเทียบเท่า อาชีพพนักงานเอกชน/พนักงานบริษัท และมีรายได้เฉลี่ยต่อเดือน 15,001 – 30,000 บาท การเปิดรับเครื่องมือสื่อสารการตลาดทุกเครื่องมือ ได้แก่ การโฆษณา การประชาสัมพันธ์ การส่งเสริมการขาย การขายโดยบุคคล การตลาดทางตรง และการเป็นผู้สนับสนุน อยู่ในระดับ มาก โดยมีการเปิดรับเครื่องมือส่งเสริมการขายในระดับมากที่สุด มีค่าเฉลี่ยเท่ากับ 4.32 มีการใช้จ่ายสินค้าและบริการผ่านบัตรเครดิต จำนวน 4 ครั้ง/สัปดาห์ ค่าใช้จ่ายสินค้าและบริการผ่านบัตรเครดิตโดยเฉลี่ย 18,658.67 บาท/เดือน กลุ่มตัวอย่างมีกระบวนการตัดสินใจซื้อสินค้าและบริการด้วยบัตรเครดิตภายหลังจากที่มีการเปิดรับเครื่องมือสื่อสารการตลาด โดยให้ความสำคัญในประเด็นพฤติกรรมหลังการซื้อในระดับบ่อยที่สุด มีค่าเฉลี่ยเท่ากับ 4.51 ผลการทดสอบสมมติฐาน (1) ผู้บริโภคที่มีเจเนอเรชันที่แตกต่างกันมีการเปิดรับเครื่องมือสื่อสารการตลาดที่ แตกต่างกัน อย่างมีนัยสำคัญ (2) ผู้บริโภคที่มีเจเนอเรชันที่แตกต่างกัน จะมีความถี่ในการใช้จ่ายสินค้าและบริการผ่านบัตรเครดิต และมีจำนวนเงินที่ใช้จ่ายสินค้าและบริการผ่านบัตรเครดิต แตกต่างกัน อย่างมีนัยสำคัญ (3) การเปิดรับเครื่องมือการสื่อสารการตลาดในภาพรวมมีความสัมพันธ์กับกระบวนการตัดสินใจซื้อสินค้าและบริการด้วยบัตรเครดิตในภาพรวมอย่างมีนัยสำคัญ โดยเป็นความสัมพันธ์ทางบวก อยู่ในระดับสูงมาก (r = 0.746) สะท้อนให้เห็นถึงความสำคัญของเครื่องมือสื่อสารการตลาดที่มีบทบาทต่อกระบวนการตัดสินใจซื้อสินค้าและบริการของผู้บริโภค
DOI: 10.14457/tu.the.2022.1391
title: ความสัมพันธ์ระหว่างการเปิดรับสื่อ ทัศนคติกับพฤติกรรมการซื้อสินค้าและบริการ 7-11 ในแนวคิด All convenience

description: การวิจัยนี้มีวัตถุประสงค์เพื่อศึกษาการเปิดรับสื่อ ทัศนคติและพฤติกรรมการซื้อสินค้าและบริการ 7-11 ในแนวคิด ALL Convenience ของผู้บริโภค และเพื่อศึกษาความสัมพันธ์ระหว่างการเปิดรับสื่อกับทัศนคติต่อ 7-11 ในแนวคิด ALL Convenience ของผู้บริโภค รวมทั้งเพื่อศึกษาความสัมพันธ์ระหว่างทัศนคติกับพฤติกรรมการซื้อสินค้าและบริการ 7-11 ในแนวคิด ALL Convenience ของผู้บริโภค การวิจัยนี้ใช้การวิจัยเชิงสำรวจ ประชากร คือ ผู้บริโภคที่มีอายุ 18 ปีขึ้นไป และเป็นผู้ที่เคยซื้อสินค้าและบริการ 7-11 ในแนวคิด ALL Convenience ขนาดตัวอย่าง 330 คน ใช้การเลือกตัวอย่างแบบอาสาสมัคร และใช้แบบสอบถามเป็นเครื่องมือในการเก็บรวบรวมข้อมูล โดยเก็บข้อมูลทางสื่อสังคมออนไลน์ในช่วงเดือน มิถุนายน 2566 และวิเคราะห์ข้อมูลด้วยสถิติเชิงพรรณนาและสถิติเชิงอนุมาน ผลการวิจัย พบว่า โดยเฉลี่ยกลุ่มตัวอย่างเปิดรับสื่อ 7-11 ในแนวคิด ALL Convenience ในระดับปานกลาง โดยเปิดรับสื่อดั้งเดิมหรือสื่อออฟไลน์สูงกว่าสื่อออนไลน์ สำหรับทัศนคติต่อ 7-11 ในแนวคิด ALL Convenience พบว่า โดยเฉลี่ยกลุ่มตัวอย่างมีทัศนคติค่อนข้างบวกโดยมีทัศนคติทางบวกต่อด้านช่องทางการจัดจำหน่ายสูงที่สุด รองลงมาคือ ด้านกระบวนการ ด้านผลิตภัณฑ์ ด้านบุคคล ด้านลักษณะทางกายภาพ ด้านการส่งเสริมการตลาด และด้านราคา ตามลำดับ นอกจากนั้นในส่วนพฤติกรรมการซื้อสินค้าและบริการ 7-11 ในแนวคิด ALL Convenience พบว่า รูปแบบบริการที่กลุ่มตัวอย่างซื้อสินค้าและบริการสูงที่สุด คือ การบริการที่ร้านสาขา 7-11 และประเภทสินค้าและบริการที่กลุ่มตัวอย่างซื้อสูงที่สุด คือ เครื่องดื่มในตู้แช่ ผลการทดสอบสมมติฐาน พบว่า การเปิดรับสื่อมีความสัมพันธ์ทางบวกกับทัศนคติต่อ 7-11 ในแนวคิด ALL Convenience ของผู้บริโภคอย่างมีนัยสำคัญ โดยการเปิดรับสื่อออนไลน์มีขนาดความสัมพันธ์กับทัศนคติต่อ 7-11 ในแนวคิด ALL Convenience สูงกว่าสื่อดั้งเดิมหรือสื่อออฟไลน์ นอกจากนั้น ยังพบว่า ทัศนคติมีความสัมพันธ์ทางบวกกับพฤติกรรมการซื้อสินค้าและบริการ 7-11 ในแนวคิด ALL Convenience ของผู้บริโภคอย่างมีนัยสำคัญ โดยทัศนคติด้านที่มีขนาดความสัมพันธ์สูงที่สุด คือ การส่งเสริมการตลาด รองลงมา คือ ช่องทางการจัดจำหน่าย ราคา ลักษณะทางกายภาพ ผลิตภัณฑ์ บุคคล และกระบวนการ ตามลำดับ
DOI: 10.14457/tu.the.2022.1392
title: การสื่อสารภายในองค์กรและปัจจัยด้านความสุขในการปฏิบัติงานที่มีผลต่อความผูกพันต่อองค์กรของพนักงานองค์กรเอกชน

description: การวิจัยนี้มีวัตถุประสงค์เพื่อศึกษา การสื่อสารภายในองค์กร ปัจจัยด้านความสุขในการปฏิบัติงาน และความผูกพันต่อองค์กรของพนักงานองค์กรเอกชน จำแนกตามเจเนอเรชัน Y และ เจเนอเรชัน Z เพื่อทำนายการสื่อสารภายในองค์กร และปัจจัยด้านความสุขในการปฏิบัติงานที่มีผลต่อความผูกพันต่อองค์กร ของพนักงานองค์กรเอกชน การวิจัยนี้ใช้การวิจัยเชิงสำรวจ ประชากร คือ พนักงานองค์กรเอกชนเจเนอเรชัน Y และเจเนอเรชัน Z จำนวน 300 คน ที่เป็นบุคลากร ที่ปฏิบัติงานองค์กรเอกชนในเขตกรุงเทพมหานคร ใช้การเลือกตัวอย่างโดยใช้ความสมัครใจ (Volunteer Sampling) และใช้แบบสอบถามเป็นเครื่องมือในการเก็บรวบรวมข้อมูล เก็บข้อมูลทางสื่อสังคมออนไลน์ โดยใช้วิธีกรอกในระบบ Google forms เก็บข้อมูลในช่วงวันที่ 1-30 มิถุนายน 2566 จากผลการศึกษาพบว่า กลุ่มตัวอย่างมีพฤติกรรมมากที่สุดในด้านการติดต่อสื่อสารแบบบนลงล่างในระดับบ่อยที่สุด (x̅ = 4.25) และกลุ่มตัวอย่างมีระดับความสุขในการปฏิบัติงานอยู่ในระดับมาก (x̅ = 4.19) โดยมีความสุขมากที่สุดในด้านความผาสุกทางกายในระดับมากที่สุด (x̅ = 4.28) นอกจากนี้ยังพบว่าในภาพรวมกลุ่มตัวอย่างมีระดับความผูกพันต่อองค์กร อยู่ในระดับมาก (x̅ = 4.12) โดยมีความผูกพันมากที่สุดในด้านจิตใจในระดับมากที่สุด (x̅ = 4.21) ผลการทดสอบสมมติฐานพบว่า พนักงานองค์กรเอกชนที่มีเจเนอเรชัน Y และเจเนอเรชัน Z มีความผูกพันต่อองค์กร ไม่แตกต่างกัน ทั้งในภาพรวม และรายด้าน และในขณะเดียวกันพบว่า ระดับพฤติกรรมในการสื่อสารภายในองค์กรส่งผลต่อความผูกพันในองค์กรทุกด้าน อย่างไรก็ตามเมื่อพิจารณารายด้านพบว่า ด้านการติดต่อสื่อสารแบบบนลงล่างมีผลต่อความผูกพันต่อองค์กรมากที่สุด (Beta = 0.373) นอกจากนี้ยังพบว่า ปัจจัยด้านความสุขในการปฏิบัติงานทุกด้านส่งผลต่อความผูกพันต่อองค์กรของพนักงานองค์กรเอกชน เมื่อพิจารณารายด้านพบว่าความสุขในการปฏิบัติงาน ด้านความผาสุกทางกาย มีผลต่อความผูกพันต่อองค์กรของพนักงานองค์กรเอกชนมากที่สุด (Beta = 0.369) อย่างมีนัยสำคัญทางสถิติ